Diari Oficial de la Generalitat Valenciana


Sumari del DOGV 7514, del 28-04-2015 (2015/3610)

Notificació de la sentència dictada en el procediment de guarda i custòdia número 1389/2013.
--------------------------------------------------------------------------------------------

### Dades del document

Número de DOGV
:   7514

Data del DOGV
:   28-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3610


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1389/2013. [2015/3610]  
Juí: família, guarda, custòdia o aliments fill menor no matrimonial no consensuat 001389/4683-NY.  
Part demandant: Anny Yessenia de la Cruz Polanco.  
Part demandada: Bienvenido Dumé Made.  
En el juí de referència s'ha disposat notificar a la part demandada la sentència, l'encapçalament i la dispositiva de la qual són literalment com seguix:  
  
«Sentència número 000245/2015  
Jutgessa que la dicta: Mercedes Miñana Arnao.  
Lloc: València.  
Data: 26 de març de 2015.  
Part demandant: Anny Yessenia de la Cruz Polanco.  
Advocada: Manuela Galván del Barco.  
Procurador: Francisco José Real Marqués.  
Part demandada: Bienvenido Dumé Made.  
Ministeri fiscal.  
Objecte del juí: guarda, custòdia o aliments de fills menors no matrimonials no consensuats.  
València, 25 de març de 2015  
Mercedes Miñana Arnao, magistrada jutgessa de Primera Instància número 26 de València, he vist les presents actuacions en matèria de mesures sobre fills menors, seguides en este jutjat a instàncies d'Anny Yessenia de la Cruz Polanco contra Bienvenido Dumé Made, declarat en rebel·lia, havent sigut part el ministeri fiscal.  
Dispositiva  
Estime la demanda plantejada per Anny Yessenia de la Cruz Polanco contra Bienvenido Dumé Made, declarat en rebel·lia, havent sigut part el ministeri fiscal, procedix adoptar les següents mesures definitives respecte al fill comú, W.:  
1. Ambdós progenitors tindran la pàtria potestat sobre el menor, si bé s'atribuïx a la demandant, Anny Yessenia de la Cruz Polanco, la guàrdia i custòdia del menor.  
2. El pare podrà comunicar-se per telèfon amb el fill quan ho considere convenient, sense interferir en la vida quotidiana i escolar del menor, ni en la vida privada de la mare i els que convisquen amb ella.  
El progenitor podrà tindre el menor en la seua companyia els caps de setmana alterns, des del divendres a l'eixida del col·legi (o si no hi ha col·legi des de les 17.30 hores i l'arreplegarà en el domicili matern) fins al diumenge a les 20.00 hores, que l'entregarà en el domicili matern.  
En els períodes de vacacions escolars, el menor romandrà amb cada progenitor la mitat del període de vacacions, la mare triarà els anys parells i el pare els imparells. Les vacacions de Nadal es dividiran en dos períodes, el primer d'ells finalitzarà el dia 30 de desembre a les 10.00 hores.  
El menor passarà amb el pare l'anomenat dia del pare i amb la mare l'anomenat dia de la mare.  
3. El pare haurà d'abonar en concepte de contribució als aliments del menor la quantitat de 180 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística; el progenitor contribuirà als gastos extraordinaris, i abonarà la mitat dels que s'acrediten i resulten necessaris o hagen sigut consensuats per ambdós parts.  
  
Tot això sense fer una especial condemna en les costes d'este procediment.  
Mode d'impugnació: per mitjà de recurs d'apel·lació davant d'este Jutjat, no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs. Haurà d'efectuar-se la consignació de 50 euros, en el compte de depòsits i consignacions d'este jutjat, obert en el Santander: ES75 6075 6930 11 0261224803; en descripció: 1193-0000-02 € número del procediment amb quatre dígits - dos últims números de l'any, llevat que la persona recurrent tinga concedit el benefici de justícia gratuïta; segons disposa la disposició addicional 15a de la Llei Orgànica 1/2009, de 3 de novembre, i caldrà acreditar l'esmentada consignació. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme.»  
  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar este edicte en el tauler d'anuncis del jutjat, per a portar a efecte la diligència de notificació de la sentència al demandat, Bienvenido Dumé Made.  
  
  
València, 21 d'abril de 2015.- La secretària judicial: Alicia Ordeig Rabadán.